PTT ตั้งบริษัทย่อยใหม่ รองรับการให้บริการ Shared Service ในอนาคต
PTT ตั้งบริษัทย่อยใหม่ “บิซิเนส โปรเฟสชั่นแนล โซลูชั่นส์” ทุนจดทะเบียน 5 ล้านบาท รองรับรองรับการดำเนินธุรกิจของ ปตท.ที่จะมีการให้บริการ Shared Service สาขาต่าง ๆ ในอนาคต
8 ก.ย. 2560

ตามที่คณะกรรมการ บริษัท ปตท. จำกัด (มหาชน) หรือ PTT ในการประชุมครั้งที่ 6/2560 วันที่ 16 มิ.ย.60 ได้มีมติอนุมัติให้ บริษัท บิซิเนส เซอร์วิสเซส อัลไลแอนซ์ จำกัด (BSA) บริษัทย่อยของ ปตท. ถือหุ้นสัดส่วนร้อยละ 25 จัดตั้งบริษัทใหม่ภายใต้ BSA เพื่อรองรับการดำเนินธุรกิจของ ปตท.ที่จะมีการให้บริการ Shared Service สาขาต่าง ๆ ในอนาคต
โดยเมื่อวันที่ 21 มิถุนายน 2560 บริษัท BSA ได้มีการจัดตั้งบริษัท บิซิเนส โปรเฟสชั่นแนล โซลูชั่นส์ จำกัด (Business Professional Solutions Co. Ltd.: (BPS) ด้วยทุนจดทะเบียน 5,000,000 บาท ประกอบด้วยหุ้นสามัญจำนวน 500,000 หุ้น มูลค่าหุ้นละ 10 บาท โดยบริษัท BSA ถือหุ้นในสัดส่วนร้อยละ 99.99
ทั้งนี้รายการดังกล่าวไม่ใช่รายการที่เกี่ยวโยงกัน และขนาดของรายการไม่เข้าข่ายที่จะต้องรายงานสารสนเทศตามหลักเกณฑ์การได้มาและจำหน่ายไปซึ่งสินทรัพย์ของบริษัทจดทะเบียน แต่เป็นการรายงานการเข้าเข้าลงทุนในบริษัท โดยสัดส่วนของการลงทุนตั้งแต่ร้อยละ 10 ของทุนชำระแล้วของบริษัทที่เข้าลงทุน